text: গিয়াস উদ্দিন আহমেদ বাংলাদেশ সেনাবাহিনীর একজন অবসরপ্রাপ্ত কর্মকর্তা ও ময়মনসিংহ-১০ (গফরগাঁও) আসনের সাবেক সংসদ সদস্য।
  
  জন্ম ও প্রাথমিক জীবন 
  গিয়াস উদ্দিন আহমেদ ৯ মে ১৯৫৪ সালে ময়মনসিংহ জেলার গফরগাঁও উপজেলায় জন্মগ্রহণ করেছেন। তিনি এমএসএস ও এলএলবি ডিগ্রী অর্জন করেছেন।
  
  রাজনৈতিক জীবন 
  গিয়াস উদ্দিন আহমেদ ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে ময়মনসিংহ-১০ (গফরগাঁও) আসন থেকে সংসদ সদস্য নির্বাচিত হয়েছিলেন। নবম জাতীয় সংসদে তিনি পার্বত্য চট্টগ্রাম মন্ত্রণালয় সম্পর্কিত স্থায়ী কমিটি ও বন ও পরিবেশ মন্ত্রণালয় সম্পর্কিত স্থায়ী কমিটির সদস্য ছিলেন।
  
  বিতর্ক 
  গিয়াস উদ্দিন আহমেদ ২০১২ সালে নিজ নির্বানী এলাকায় নিজের লাইন্সেকৃত রিভলভার দিয়ে জনতার উদ্দেশ্যে গুলি করেন। সেই সময় পিস্তল এমপি হিসেবে বাংলাদেশে পরিচিত হন। জানুয়ারি ২০১৩ সালে সচিবালয়ে মন্ত্রণালয়ের দুই কর্মকর্তাকে গুলি করার হুমকি দিয়েও ব্যাপক আলোচিত হন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৫৪-এ জন্ম
  বিষয়শ্রেণী:ময়মনসিংহ জেলার রাজনীতিবিদ
  বিষয়শ্রেণী:বাংলাদেশী সেনা কর্মকর্তা
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:নবম জাতীয় সংসদ সদস্য
title: গিয়াস উদ্দিন আহমেদ